8.3.2022
MT
Il-Ġurnal Uffiċjali tal-Unjoni Ewropea
C 111/3
V (Avviżi)
PROĊEDURI DWAR L-IMPLIMENTAZZJONI TAL-POLITIKA TALKOMPETIZZJONI
IL-KUMMISSJONI EWROPEA Avviż minn qabel ta’ konċentrazzjoni (Il-Każ M.10637 – CERTAS / ENGIE SOLUTIONS / SSEC JV) Każ li jista’ jiġi kkunsidrat għal proċedura ssimplifikata (Test b’rilevanza għaż-ŻEE)
(2022/C 111/03)
1.
Fit-28 ta’ Frar 2022, il-Kummissjoni rċeviet avviż ta’ konċentrazzjoni proposta skont l-Artikolu 4 tar-Regolament talKunsill (KE) Nru 139/2004 (1).
Dan l-avviż jikkonċerna l-impriżi li ġejjin: — Certas Energy France (“Certas”, Franza), ikkontrollata minn DCC plc (“DCC”, l-Irlanda), — Engie Energies Service - Engie Solutions (“Engie Solutions”, Franza), ikkontrollata minn Engie SA (“Engie”, Franza), — SSEC (Franza).
Certas u Engie jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab ta’ SSEC.
Il-konċentrazzjoni hija mwettqa permezz ta’ xiri ta’ ishma f’kumpanija maħluqa ġdida li tikkostitwixxi f’impriża bi sħab (joint venture, JV).
2.
L-attivitajiet kummerċjali tal-impriżi kkonċernati huma:
— Certas: it-tħaddim ta’ stazzjonijiet ta’ servizz fi Franza fuq in-network tal-awtostrada u tat-toroq.
Il-kumpanija prinċipali tagħha DCC hija attiva globalment f’erba’ diviżjonijiet f’diversi oqsma tal-industrija bħat-teknoloġija, il-kura tas-saħħa, l-LPG mibjugħ bl-imnut u ż-żejt, — Engie Solutions: il-forniment ta’ servizzi relatati mal-ġestjoni tal-enerġija fi Franza.
Il-kumpanija prinċipali tagħha Engie hija attiva globalment fil-provvista ta’ gass, elettriċità u servizzi relatati mal-ġestjoni tal-enerġija, — SSEC: impriża bi sħab (joint venture, JV) li għadha kif ġiet stabbilita, li se tkun attiva fl-installazzjoni u t-tħaddim ta’ stazzjonijiet tal-iċċarġjar tal-vetturi elettriċi fi Franza. 3.
Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tarRegolament dwar l-Għaqdiet.
Madankollu, id-deċiżjoni finali dwar dan il-punt hija riżervata.
Skont l-Avviż tal-Kummissjoni dwar proċedura simplifikata għat-trattament ta’ ċerti konċentrazzjonijiet skont ir-Regolament tal-Kunsill (KE) Nru 139/2004 (2), jinħtieġ li jiġi nnutat li dan il-każ jista’ jiġi kkunsidrat għal trattament skont il-proċedura stipulata f’dan l-Avviż.
(1) ĠU L 24, 29.1.2004, p. 1 (ir-“Regolament dwar l-Għaqdiet”).
(2) ĠU C 366, 14.12.2013, p. 5.